b'\n_START_ARTICLE_\nSamir Azzimani\n_START_SECTION_\nAlpint\n_START_PARAGRAPH_\nAzzimani deltok i det franske mesterskapet i alpint i 2008, og kom der p\xc3\xa5 58.-plass i storslal\xc3\xa5m. \xc3\x85ret etter deltok han i VM i alpint 2009 i Val-d\xe2\x80\x99Is\xc3\xa8re, men fullf\xc3\xb8rte verken slal\xc3\xa5m eller storslal\xc3\xa5m der. Han deltok ogs\xc3\xa5 i det franske mesterskapet i 2009, og kom der p\xc3\xa5 51.-plass i storslal\xc3\xa5m._NEWLINE_Han deltok for Marokko under Vinter-OL 2010 og oppn\xc3\xa5dde en 44.-plass i slal\xc3\xa5m som beste resultat. Han deltok ogs\xc3\xa5 i storslal\xc3\xa5m, der han kom p\xc3\xa5 74.-plass. Samme \xc3\xa5r deltok han i det iranske mesterskapet i alpint, der han kom p\xc3\xa5 18.-plass i storslal\xc3\xa5m og 19.-plass i slal\xc3\xa5m. _NEWLINE_I 2013 deltok Azzimani i det franske mesterskapet i alpint, men fullf\xc3\xb8rte ikke storslal\xc3\xa5mrennet der. I juniorklassen kom han p\xc3\xa5 41.-plass i storslal\xc3\xa5m. I det franske mesterskapet del 2 i april kom han p\xc3\xa5 33.-plass i super-G, 38.-plass i slal\xc3\xa5m og 45.-plass i storslal\xc3\xa5m.\n_START_SECTION_\nLangrenn\n_START_PARAGRAPH_\nAssimani deltok b\xc3\xa5de i det finske og det latviske mesterskapet i langrenn i 2014. I det finske mesterskapet deltok han i sprint, og endte der p\xc3\xa5 140.-plass, og i det latviske mesterskapet kom han p\xc3\xa5 43.-plass i sprint fri teknikk. I 2015 deltok han under Ski-VM i Falun, der han ble utsl\xc3\xa5tt i forkvalifiseringen til herrenes 10 kilometer. Han st\xc3\xa5r der med en 125.-plass i sammendraget. _NEWLINE_Sesongen 2016/17 deltok han i Balkan Cup i langrenn (Kontinentalcupen i langrenn), og fikk der to 20.-plasser som beste enkeltresultat. Han fikk til sammen 37 poeng i Balkan Cup, og endte med det p\xc3\xa5 57.-plass sammenlagt. I mars 2017 deltok han i det spanske mesterskapet i langrenn, der han kom p\xc3\xa5 11.-plass p\xc3\xa5 10 km fri teknikk, og han deltok i det islandske mesterskapet, der han kom p\xc3\xa5 12.-plass p\xc3\xa5 sprinten og p\xc3\xa5 10 km fellesstart. _NEWLINE_I Australia/New Zealand Cup 2017 (Kontinentalcupen i langrenn) kom han p\xc3\xa5 40.-plass sammenlagt, med 32 poeng._NEWLINE_Han er kvalifisert for \xc3\xa5 delta i langrenn under Vinter-OL 2018.'